প্রেস বিজ্ঞপ্তি ॥ বাংলাদেশ ডেভেলপমেন্ট সার্ভিস সেন্টার (বিডিএসসি) আয়োজিত কর্মশালায় বক্তারা বলেছেন, সিলেট অঞ্চলে শিক্ষার হার আশানুরূপ নয়। এজন্য ছাত্র-ছাত্রীদের প্রাণোদনা ছাড়াও শিক্ষার অনুকূল পরিবেশ সৃষ্টি করতে হবে। এ অঞ্চলে বিদ্যালয়ে ভর্তির হার বৃদ্ধি ও ঝরে পড়া হ্রাস তথা শিক্ষার হার বৃদ্ধি করতে সমাজের সর্বস্তরের মানুষকে এগিয়ে আসতে হবে। গতকাল মঙ্গলবার সকালে নবীগঞ্জ উপজেলার মতিউর রহমান চৌধুরী উচ্চ বিদ্যালয়ে শেভরণ শিক্ষা কর্মসূচীর আওতায় বাংলাদেশ ডেভেলপমেন্ট সার্ভিস সেন্টার (বিডিএসসি)-এর উদ্যোগে আয়োজিত প্রাতিষ্ঠানিক পর্যায়ে অবহিতকরণ কর্মশালায় বক্তারা একথা বলেন। কর্মশালায় প্রধান অতিথি ছিলেন বিদ্যালয়ের প্রতিষ্ঠাতা ও সভাপতি আলহাজ্ব মতিউর রহমান চৌধুরী। বিশেষ অতিথি ছিলেন সাপ্তাহিক সিলেটের আলো’র নির্বাহী সম্পাদক সুনির্মল সেন, উপ-সম্পাদক হুমায়ুন কবীর, দৈনিক বিবিয়ানা’র স্টাফ রিপোর্টার শেখ মোঃ শামসুল ইসলাম, ...